Pigo (mezurunuo)

La pigo estas mezurunuo de longo uzata en tipografio. Ĝi egalas 4,2 milimetrojn.

 Difino 
Ekzistas diversaj difinoj de la pigo.

La Usona pigo estis difinita de la Usona Tipografa Asocio () en 1886, kiel ekzakte 0,166 018 4 Usonaj coloj, aŭ 4,216 867 36 milimetroj ekzakte (laŭ la difino de la Usona colo kiel 25,4 milimetroj ekzakte en 1959).

En la komputila sistemo TEX, la pigo (simbolo pc) estas difinita kiel ekzakte 12⁄72,27 coloj, aŭ 10160⁄2049≈4,217 518 milimetroj.

En la dosierformo PostScript, unu pigo estas ekzake ⅙ de colo, aŭ 127⁄30≈4,233 333 milimetroj; la sama difino estas uzata en CSS.

Krome, la franca mezurunuo cicero (4,5 milimetroj) similas la pigon.

 Mallongigoj 
En TEX, la mallongigo de la pigo estas pc. La sama mallongigo estas uzata en CSS. En pluraj programaroj de Adobe, la mallongigo estas simple p — ekzemple, 5p6 estas 5 pigoj kaj 6 punktoj (t.e. 5½ pigoj).

 Historio 
La mezurunuo pigo estas antikva, uzata ekde almenaŭ la 16-a jarcento.

La difino de la pigo variis ĝis 1886, kiam la Usona Tipografa Asocio () norme difinis la pigon.

En la malfrua 20-a jarcento, Adobe enkondukis alian, pli grandan (je 0,4%) difinon de la pigo, kiel sesonon de colo; pro la vasta uzado de la programaroj de Adobe, tiu difino estas nun norme uzata tutmonde en komputiloj.

 Referencoj 

 Eksteraj ligiloj 


 Vidu ankaŭ 
 Cicero
 Punkto (tipografio)

Kategorio:Tipografio
Kategorio:Mezurunuoj de longo